369 CONVOLVULACEAE: USUS. 370 
Manso s. Batata da Purga incolarum, cujus resinam 
drasticam Gomma de Batata vocant, Ipomoea echi- 
oides Choisy, Ipomoea cathartica Poir., Ipom. pes- 
caprae Sw. (Batata do mar, Salsa praya Bra- 
siliensium), 4. utilis Choisy aliaeque.*) — Ipomoea 
tomentosa Pohl a medicis Brasilianis contra syphilin 
laudatur. — Ipomoeae fistulosae Mart. folia valde 
nociva et capris lethalia dicuntur. — Plurium folia tan- 
quam remedia emollientia adhibentur. Ita Ipomoeae 
pes-caprae foliis decoctis mucilaginosis acridulis Bra- 
silienses utuntur ad fomentationes contra tumores scro- 
phulosos articulationum, in affectibus ex frigore, go- 
norrhoea languida etc., tam externe applicatis, quam 
decocto per os sumtis; in India orientali folia Argy- 
reiae bracteatae simili modo adhiberi dicuntur. — 
Ipomoeae Quamoclit L. (sicut Convolvulus floridus 
et scoparius Canariensium) pulverem praebet sternu- 
ж) Cf. Martius, Syst. mat. med. veg. Bras. p. 79. et Зима Manso, 
Enumeracáo das substancias brasileiras que podem promover a 
catarze, p. 11. sqq. 
tatorium. — Ipomoea sinuata Ort. acido -Borussico 
abundare traditur et ad praeparandum liquorem ,,Li- 
queur de noyeaux* inservit (fide Bot. Mag. t. 3141.). 
Sic verisimiliter etiam in aliis speciebus proprie- 
tates utiles latent, quarum investigationi ut operam dare 
velint chemici et medici, admodum exoptatur. 
Ne silentio praetereamus denique amoenissimum 
ornamentum, quod Convolvulaceae floribus suis pulchris 
omnesque colores exibentibus naturae hortisque prae- 
bent. Aliae, humiles quidem vel in terra repentes, 
floribus tamen amoenis saepiusque pro stirpis totius 
magnitudine amplis insignes, arva, campos, arenam li- 
toralem decorant, aliae e sepibus virgultisque quasi 
oculis multicoloribus prospiciunt, aliae super frutices 
arboresque vel altissimas scandentes, eleganti fronde 
truncos vestientes, comam floribus speciosis ornant 
indeque sarmenta gracilia floriferaque suspendunt, multae 
in regione tropica per totum fere annum florentes et 
ita singuli floris durationem ephemeram abunde com- 
pensantes. C. К. Messner. 
